
PRODUKTRESUMÉ

for

Sertralin "RIA", filmovertrukne tabletter


0.	D.SP.NR.
33491

1.	LÆGEMIDLETS NAVN
Sertralin "RIA"

2.	KVALITATIV OG KVANTITATIV SAMMENSÆTNING

Sertralin "RIA" 50 mg filmovertrukne tabletter:
Hver filmovertrukket tablet indeholder sertralinhydrochlorid svarende til 50 mg sertralin.

Sertralin "RIA" 100 mg filmovertrukne tabletter:
Hver filmovertrukket tablet indeholder sertralinhydrochlorid svarende til 100 mg sertralin.

Alle hjælpestoffer er anført under pkt. 6.1.

3.	LÆGEMIDDELFORM
Filmovertrukne tabletter

Sertralin "RIA" 50 mg filmovertrukne tabletter
Hvid, aflang (11,0 mm i længden og 5,5 mm i bredden), filmovertrukket tablet med en delekærv på den ene side, præget med "5" på den ene halvdel af delekærven og "0" på den anden halvdel.

Tabletterne kan deles i lige store doser.

Sertralin "RIA" 100 mg filmovertrukne tabletter
Hvid, aflang (14,0 mm i længden og 7,0 mm i bredden), filmovertrukket tablet med en delekærv på den ene side, præget med "1" på den ene halvdel af delekærven og "00" på den anden halvdel.

Tabletterne kan deles i lige store doser.




4.	KLINISKE OPLYSNINGER

4.1	Terapeutiske indikationer
Sertralin er indiceret til behandling af:
Major depressive episoder. Forebyggelse af tilbagefald af major depressive episoder.
Panikangst, med eller uden agorafobi.
Obsessiv-kompulsiv lidelse (OCD) hos voksne og hos børn og unge i alderen 6-17 år.
Socialangst.
Posttraumatisk belastningsreaktion (PTSD).

4.2	Dosering og administration

Dosering

Initialbehandling
Depression og obsessiv-kompulsiv sygdom (OCD)

Sertralinbehandling bør startes med en dosis på 50 mg 1 gang dagligt.

Panikangst, PTSD og socialangst

Behandlingen bør initieres med 25 mg dagligt. Efter en uge bør dosis øges til 50 mg 1 gang dagligt. Dette behandlingsregime har vist sig at reducere antallet af de nyopståede bivirkninger, der ses i begyndelsen af behandlingsperioden, og som kendetegner panikangst.

Titrering

Depression, obsessiv-kompulsiv sygdom (OCD), panikangst, socialangst og posttraumatisk belastningsreaktion
Patienter, der ikke responderer på 50 mg 1 gang dagligt, kan have gavn af dosisøgninger. Dosisændringer bør foretages trinvist med 50 mg ad gangen i intervaller på mindst én uge, op til maksimal dosis på 200 mg dagligt. Dosisændringer bør ikke ske hyppigere end én gang pr. uge af hensyn til sertralins halveringstid på 24 timer.

Terapeutiske effekt kan ses inden for 7 dage. Terapeutisk respons er dog som regel først synlig efter en længere behandlingsperiode, især i forbindelse med OCD.

Vedligeholdelse
Dosering i en længerevarende behandlingsperiode bør holdes på det lavest mulige effektgivende niveau, med efterfølgende justering afhængigt af terapeutisk respons.

Depression
Længerevarende behandling kan være hensigtsmæssig til forebyggelse af tilbagevendende major depressive episoder (MDE). I de fleste tilfælde er den anbefalede dosis til forebyggelse af tilbagevendende MDE den samme som anvendes under den aktuelle episode. Patienter med depression bør behandles i en periode på mindst 6 måneder til at sikre, at de er symptomfri.



Panikangst og OCD
Da forebyggelse af tilbagefald ikke er påvist for disse sygdomme, bør fortsat behandling af panikangst og OCD regelmæssigt vurderes.

Ældre patienter
Da ældre patienter har en større risiko for udvikling af hyponatriæmi, skal deres dosis overvejes omhyggeligt (se pkt. 4.4).

Patienter med nedsat leverfunktion
Sertralin skal anvendes med forsigtighed til patienter med leversygdom. En lavere dosis eller et længere interval mellem doseringerne bør anvendes til patienter med nedsat leverfunktion (se pkt. 4.4). Sertralin bør ikke anvendes i tilfælde af svært nedsat leverfunktion på grund af manglende kliniske data (se pkt. 4.4).

Patienter med nedsat nyrefunktion
Dosisjustering er ikke nødvendig hos patienter med nedsat nyrefunktion (se pkt. 4.4).

Pædiatriske patienter

Børn og unge med OCD
13-17 år: Initialt gives 50 mg 1 gang dagligt.
6-12 år: Initialt gives 25 mg 1 gang dagligt. Dosis kan øges til 50 mg 1 gang dagligt efter 1 uge.

Ved manglende respons kan efterfølgende doser efter behov øges med 50 mg ad gangen over en periode på nogle uger. Den maksimale dosis er 200 mg dagligt. Imidlertid skal der tages hensyn til børns relativt lave legemsvægt i forhold til voksnes, når dosis øges fra 50 mg. Dosisændringer bør foretages med intervaller på mindst 1 uge.

Der er ikke vist effekt hos børn med major depressiv lidelse.

Der er ingen tilgængelige data for behandling af børn under 6 år (se også pkt. 4.4).

Administration:
Sertralin "RIA" bør administreres én gang dagligt, enten morgen eller aften.
Sertralin "RIA" kan tages med eller uden føde.

Abstinenssymptomer set ved seponering af sertralin
Brat seponering bør undgås. Ved ophør af behandling med sertralin bør dosis nedsættes gradvist over en periode på mindst 1-2 uger for at nedsætte risikoen for seponeringsreaktioner (se pkt. 4.4 og 4.8). Hvis reduktion af dosis eller seponering medfører uacceptable symptomer, må det overvejes at vende tilbage til den oprindeligt ordinerede dosis. Herefter kan lægen fortsætte med at reducere dosis, men i et langsommere tempo.

4.3	Kontraindikationer
Overfølsomhed over for det aktive stof eller over for et af hjælpestofferne anført i pkt. 6.1.

Samtidig behandling med irreversible monoaminooxidasehæmmere (MAO-hæmmere) er kontraindiceret på grund af risiko for udvikling af serotoninsyndrom med symptomer som f.eks. agitation, tremor og hypertermi. Sertralin må ikke anvendes inden for 14 dage efter seponering af en irreversibel MAO-hæmmer. Tilsvarende bør behandling med en irreversibel MAO-hæmmer tidligst indledes 7 dage efter seponering af sertralin (se pkt. 4.5).
Samtidig brug hos patienter, der tager pimozid er kontraindiceret (se pkt. 4.5).

4.4	Særlige advarsler og forsigtighedsregler vedrørende brugen

Serotoninsyndrom (SS) eller malignt neuroleptikasyndrom (NMS)
[bookmark: _Hlk56682741]Der er rapporteret om potentielt livstruende tilstande, som serotoninsyndrom (SS) eller malignt neuroleptikasyndrom (NMS) ved brug af SSRI, herunder sertralin. Risiko for SS eller NMS ved brug af SSRI er forøget ved samtidig brug af andre serotonerge lægemidler (inklusive andre serotonerge antidepressiva, amfetaminer og triptaner), lægemidler der nedsætter metabolismen af serotonin (inklusive MAO-hæmmere f.eks. methylenblåt), anti-psykotika og andre dopaminantagonister samt med opioider. Patienter bør monitoreres for tegn og symptomer på SS eller NMS (se pkt. 4.3).

Skift fra selektive serotonin-genoptagelseshæmmere (SSRI'er), antidepressiva eller anti-obsessionsmedicin
Erfaring savnes vedrørende varigheden af den optimale udvaskningsperiode ved skift fra SSRI-præparater, andre antidepressiva eller antiobsessive lægemidler til sertralin. Der bør derfor udvises forsigtighed og omhyggelig medicinsk vurdering, især hvis der skiftes fra langtidsvirkende stoffer, f.eks. fluoxetin.

Andre serotonerge lægemidler, f.eks. tryptofan, fenfluramin og 5-HT-agonister
Samtidig behandling med sertralin og andre lægemidler, der øger effekten af serotonerg neurotransmission, f.eks. amfetaminer, tryptophan, fenfluramin, 5-HT-agonister eller naturlægemidler, som indeholder perikon (hypericum perforatum) bør gives med forsigtighed og helt undgås, så vidt det er muligt, på grund af risikoen for farmakodynamisk interaktion.

Forlænget QTc-interval/Torsade de Pointes (TdP)
Der er efter markedsføring set tilfælde af forlænget QTc-interval og TdP ved brug af sertralin. Hovedparten af disse tilfælde blev set hos patienter med andre risikofaktorer for forlænget QTc-interval/TdP. Den forlængende virkning på QTc-intervallet blev bekræftet i en grundig undersøgelse af QTc hos raske, frivillige forsøgspersoner, hvor der blev set en statistisk signifikant positiv sammenhæng mellem dosis og respons. Sertralin bør derfor anvendes med forsigtighed til patienter med yderligere risiko for forlænget QTc-interval, f.eks. hjertesygdomme, hypokalæmi eller hypomagnesæmi, QTc-forlængelse i familien, bradykardi samt samtidig behandling med lægemidler, der forlænger QTc-intervallet (se pkt. 4.5 og 5.1).

Aktivering af hypomani eller mani
Hos et mindre antal patienter, der er behandlet med markedsførte antidepressiva og antiobsessive lægemidler, herunder sertralin, er der rapporteret om symptomer på mani og hypomani. Sertralin bør derfor anvendes med forsigtighed til patienter med mani/hypomani i anamnesen. Patienten bør overvåges nøje af lægen. Sertralin bør seponeres hos enhver patient, der går ind i en manisk fase.

Skizofreni
Psykotiske symptomer kan tiltage hos skizofrene patienter.



Kramper
Kramper kan opstå ved behandling med sertralin: Sertralinbehandling bør undgås hos patienter med ustabil epilepsi, og bør kun gives til patienter med kontrolleret, stabil epilepsi under nøje medicinsk overvågning. Sertralin bør seponeres hos patienter, der udvikler kramper.

Selvmord/selvmordstanker/selvmordsforsøg eller klinisk forværring
Depression er forbundet med en øget risiko for selvmordstanker, selvdestruktive handlinger og selvmord (selvmordsrelaterede hændelser). Denne risiko varer ved, indtil der er sket en signifikant remission af sygdommen. Eftersom en forbedring af depressionen måske ikke ses før efter flere ugers behandling, bør patienten følges tæt, indtil en forbedring ses. Generel klinisk erfaring viser, at selvmordsrisikoen kan stige i de tidlige helbredelsesstadier.

Andre psykiatriske lidelser, for hvilke der ordineres sertralin, kan også være forbundet med en øget risiko for selvmordsrelaterede hændelser. Yderligere kan disse tilstande være co-morbide med major depressive lidelse. Der skal derfor tages de samme forholdsregler ved behandling af patienter med andre psykiatriske lidelser som ved patienter med major depressiv lidelse.
Patienter, der tidligere har haft selvmordsrelaterede hændelser, eller patienter, der udviser en signifikant grad af selvmordstanker eller selvmordsforsøg inden behandling, har større risiko for selvmordstanker eller for at forsøge at begå selvmord og bør følges tæt under behandlingen. En meta-analyse af placebo-kontrollerede kliniske studier af antidepressiva givet til voksne patienter med psykiatriske lidelser viste øget risiko for selvmordsadfærd hos patienter under 25 år behandlet med antidepressiva sammenlignet med placebogruppen. 

Tæt overvågning, især af patienter i højrisikogruppen, bør ledsage den medicinske behandling særlig ved behandlingsstart og dosisændringer. Patienter (og plejepersonale) bør gøres opmærksom på behovet for overvågning med henblik på forekomst af en hvilken som helst klinisk forværring, selvmordsadfærd eller -tanker samt unormale ændringer i adfærd og på, at de straks skal søge læge, hvis disse symptomer opstår.

Pædiatrisk population
Sertralin bør ikke anvendes til behandling af børn og unge under 18 år, undtagen børn og unge i alderen 6-17 år med obsessiv-kompulsiv sygdom. Selvmordsrelateret adfærd (selvmordsforsøg og selvmordstanker) og fjendtlighed (fortrinsvis aggressioner, oppositionel adfærd og vrede) blev observeret hyppigere i kliniske forsøg blandt børn og unge behandlet med antidepressiva i forhold til gruppen behandlet med placebo. Hvis det under hensyntagen til kliniske behov alligevel besluttes at behandle patienter i denne gruppe, bør disse overvåges omhyggeligt for selvmordssymptomer, især i den tidlige behandling. Langsigtet sikkerhed for kognitiv, følelsesmæssig, fysisk og pubertetsmodning hos børn og unge i alderen 6 til 16 år blev evalueret i et længerevarende observationsstudie i op til 3 år (se pkt. 5.1). Der er set enkelte tilfælde af nedsat vækst og forsinket indtræden af pubertet efter markedsføring. Klinisk relevans heraf og kausalitet herfor er stadig uklar (se pkt. 5.3). Læger skal kontrollere børn for vækst- og udviklingsabnormiteter, hvis de er i langtidsbehandling. 

Abnorm blødning/hæmorragi 
Der er rapporteret om blødningsabnormiteter ved behandling med SSRI, herunder kutan blødning (ekkymose og purpura) og andre blødningshændelser, f.eks. gastrointestinal eller gynækologisk blødning, herunder fatal blødning. SSRI/SNRI kan øge risikoen for postpartum blødning (se pkt. 4.6 og 4.8). Der bør udvises forsigtighed hos patienter, der anvender SSRI, især ved samtidig anvendelse af lægemidler med kendt virkning på trombocytfunktionen (f.eks. antikoagulantia, atypiske antipsykotika og phenothiaziner, de fleste tricykliske antidepressiva, acetylsalicylsyre og non-steroide antiinflammatoriske lægemidler (NSAID’er)) samt hos patienter med blødningsforstyrrelser i anamnesen (se pkt. 4.5).

Hyponatriæmi
Hyponatriæmi kan forekomme i forbindelse med behandling med SSRI'er eller SNRI'er, herunder sertralin. I mange tilfælde forekommer hyponatriæmi at være resultatet af uhensigtsmæssig produktion af antidiuretisk hormon (SIADH). Der er rapporteret tilfælde af serum-natriumniveau under 110 mmol/l.

[bookmark: _Hlk239767480]Ældre har en større risiko for udvikling af hyponatriæmi i forbindelse med behandling med SSRI eller SNRI. Patienter, der tager diuretika eller som på anden måde har nedsat blodvolumen, kan også have større risiko (se under Ældre). Seponering af behandling bør overvejes hos patienter med symptomatisk hyponatriæmi, og egnet medicinsk intervention bør indledes. Tegn og symptomer på hyponatriæmi omfatter hovedpine, koncentrationsbesvær, hukommelsesbesvær, konfusion, svaghed og usikkerhed, som kan føre til faldulykker. Tegn og symptomer forbundet med sværere og/eller akutte tilfælde omfatter hallucinationer, synkope, kramper, koma, respirationsstop og død. eller som på anden måde har nedsat blodvolumen, kan også have større risiko.

Abstinenssymptomer set ved seponering af sertralinbehandling
Seponeringssymptomer forekommer almindeligvis ved stop af behandling, især hvis der er tale om brat seponering (se pkt. 4.8). Blandt de patienter, der i kliniske forsøg blev behandlet med sertralin, var hyppigheden af rapporterede seponeringssymptomer 23 % hos dem, der afbrød behandlingen sammenlignet med 12 % hos dem, der fortsatte behandlingen.

Risikoen for seponeringssymptomer kan afhænge af flere faktorer, f.eks. behandlingsvarighed og dosis samt hastigheden af dosisreduktion. De mest almindelige rapporterede reaktioner er svimmelhed, sensoriske forstyrrelser (herunder paræstesi), søvnforstyrrelser (herunder søvnmangel og intense drømme), agitation eller angst, kvalme og/eller opkastning, tremor og hovedpine. Hos de fleste patienter er disse symptomer milde til moderate, men hos nogle patienter kan de være svære. De indtræder normalt inden for de første dage efter seponering af behandlingen, men symptomerne er i meget sjældne tilfælde rapporteret hos patienter, der uforvarende har sprunget en dosis over. Symptomerne er generelt forbigående og forsvinder normalt inden for to uger, mens de hos enkelte kan være længerevarende (2-3 måneder eller mere). Det anbefales derfor at seponere behandlingen gradvist ved nedtrapning af dosis over en periode på flere uger eller måneder alt efter patientens behov (se pkt. 4.2).

Akatisi/psykomotorisk rastløshed
Brugen af sertralin har været knyttet til udvikling af akatisi, som er kendetegnet ved en fornemmelse af subjektiv ubehagelig eller forstyrrende rastløshed og et behov for psykomotorisk agitation såsom manglende evne til at sidde eller stå stille, normalt i forbindelse med indre uro. Denne tilstand indtræffer med størst sandsynlighed inden for de første par ugers behandling. For patienter, der udvikler disse symptomer, kan dosisøgning være uhensigtsmæssig.



Nedsat leverfunktion
Sertralin metaboliseres i vid udstrækning i leveren. En farmakokinetisk undersøgelse af gentagne doseringer hos patienter med mild og stabiliseret levercirrhose viste en forlænget halveringstid og ca. tre gange større AUC0-24 og Cmax sammenlignet med patienter med normal leverfunktion. Der er ikke observeret nogen signifikant forskel i plasmaproteinbinding mellem grupperne. Anvendelse af sertralin til patienter med leversygdom bør foregå med forsigtighed. En lavere dosis eller længere interval mellem doseringerne bør anvendes til patienter med nedsat leverfunktion. Sertralin bør ikke anvendes til patienter med svært nedsat leverfunktion (se pkt. 4.2).

Nedsat nyrefunktion
Da sertralin i vid udstrækning metaboliseres i leveren, er udskillelsen af uomdannet stof via urinen kun en mindre eliminationsvej. Hos patienter med mild til moderat nedsat nyrefunktion (kreatininclearance 30-60 ml/min) eller moderat til svært nedsat nyrefunktion (kreatininclearance 10-29 ml/min) var farmakokinetiske parametre (AUC0-24 og Cmax) efter gentagne doser ikke signifikant forskellige fra dem hos patienter med normal nyrefunktion. Dosisjustering er ikke nødvendig baseret på graden af nedsat nyrefunktion. 

Ældre
Over 700 ældre patienter (>65 år) deltog i et klinisk forsøg. Bivirkningernes art og hyppighed hos de ældre patienter svarede til forekomsten hos yngre patienter. 
SSRI og SNRI herunder sertralin er dog forbundet med tilfælde af klinisk betydende hyponatriæmi hos ældre, som kan have en større risiko for at udvikle denne bivirkning (se hyponatriæmi under pkt. 4.4).

Diabetes
Hos patienter med diabetes kan behandling med SSRI muligvis ændre den glykæmiske kontrol. Det kan være nødvendigt at justere dosis af insulin og/eller dosis af oral antidiabetika.

Elektrokonvulsiv terapi
Der er ikke udført kliniske forsøg vedrørende risk-benefit ved samtidig anvendelse af ECT og sertralin. 

Grapefrugtjuice
Samtidig indtag af sertralin og grapefrugtjuice kan ikke anbefales (se pkt. 4.5).

Laboratorieundersøgelser
Der er set falsk-positive benzodiazepin urin-immunoassay screeningtest hos patienter der fik sertralin. Det skyldes mangel på specificitet i screeningstestene. Der kan forventes falsk-positive svar i flere dage efter seponering af sertralinbehandling. Bekræftende test, som f.eks. gaschromatografi eller massespektrometri kan skelne sertralin fra benzodiazepiner.

Snævervinklet glaukom
SSRI'er, herunder sertralin, kan have en effekt på pupilstørrelsen, som kan resultere i mydriasis. Denne mydriatiske effekt kan potentielt forsnævre øjenvinklen, som igen kan resultere i forhøjet intraokulært tryk og snævrevinklet glaukom, især hos prædisponerede patienter. Sertralin skal derfor bruges med forsigtighed til patienter med snævrevinklet glaukom eller med glaukom i anamnesen.

[bookmark: _Hlk12636307]Seksuel dysfunktion
Selektive serotonin-genoptagelseshæmmere (SSRI'er)/serotonin-noradrenalin-genoptagelseshæmmere (SNRI'er) kan give symptomer på seksuel dysfunktion (se pkt. 4.8). Der har været indberetninger om langvarig seksuel dysfunktion, hvor der fortsat ses symptomer, på trods af seponering af SSRI'er/SNRI'er.

4.5	Interaktion med andre lægemidler og andre former for interaktion

Kontraindiceret

Monoaminoxidasehæmmere
Irreversible MAO-hæmmere (f.eks. selegilin)
Sertralin må ikke anvendes sammen med irreversible MAO-hæmmere, som f.eks. selegilin. Sertralinbehandling må ikke initieres inden for 14 dage efter seponering af en irreversibel MAO-hæmmer. Tilsvarende bør behandling med en irreversibel MAO-hæmmer tidligst indledes 7 dage efter seponering af sertralin (se pkt. 4.3).

Reversibel, selektiv MAO-A-hæmmer (moclobemid)
På grund af risiko for serotoninsyndrom, må sertralin ikke anvendes samtidig med en reversibel og selektiv MAO-hæmmer, som f.eks. moclobemid. Efter seponering af en reversibel MAO-hæmmer kan sertralinbehandling initieres efter en periode på mindre end 14 dage. Det anbefales, at behandling med en reversibel MAO-hæmmer tidligst indledes 7 dage efter seponering af sertralin (se pkt. 4.3).

Reversibel, ikke-selektiv MAO-hæmmer (linezolid)
Linezolid, der er et antibiotikum, er en svag reversibel og ikke-selektiv MAO-hæmmer, der ikke bør anvendes samtidig med sertralin (se pkt. 4.3).
Der er rapporteret om alvorlige reaktioner hos patienter, som for nylig har seponeret en behandling med en MAO-hæmmer (f.eks. methylenblåt) og startet på sertralinbehandling, eller som har seponeret en sertralinbehandling før initiering af behandling med en MAO-hæmmer. Disse reaktioner omfatter tremor, myoklonus, diaforese, kvalme, opkastning, rødmen, svimmelhed samt hypertermi med karakteristika, der ligner malignt neuroleptikasyndrom, krampeanfald og død.

Pimozid
I et klinisk forsøg har samtidig indtagelse af sertralin og en lav enkeltdosis pimozid (2 mg) vist stigning i pimozidkoncentrationen på ca. 35 %. Denne stigning er ikke forbundet med ændringer i EKG. Da mekanismen bag denne interaktion er ukendt, og på grund af pimozids snævre terapeutiske indeks, er samtidig indgift af sertralin og pimozid kontraindiceret (se pkt. 4.3).

Samtidig administration med sertralin anbefales ikke

CNS-depressiva og alkohol
Samtidig indtagelse af sertralin 200 mg dagligt forstærker ikke effekten af alkohol, carbamazepin, haloperidol eller phenytoin i forhold til kognitiv og psykomotorisk adfærd hos raske forsøgspersoner. Samtidig anvendelse af alkohol og sertralin kan imidlertid ikke anbefales. 



Andre serotonerge lægemidler
Se pkt. 4.4.

Forsigtighed tilrådes også med opioider [f.eks. fentanyl (brugt i generel anæstesi eller til behandling af kroniske smerter)] samt andre serotonerge lægemidler (herunder andre serotonerge antidepressiva, amfetaminer og triptaner).

Særlige forsigtighedsregler

Lægemidler, der forlænger QT-intervallet
Risiko for forlænget QTc-interval og/eller ventrikulær arytmi (f.eks. TdP) kan være øget, hvis der samtidig anvendes lægemidler, der forlænger QTc-intervallet (f.eks. visse antipsykotika og antibiotika) (se pkt. 4.4 og 5.1).

Litium
I et placebokontrolleret forsøg hos raske frivillige forsøgspersoner ændredes lithiums farmakokinetik ikke signifikant ved samtidig anvendelse af sertralin og lithium. Der var dog en øget incidens af tremor i forhold til placebo, hvilket kan tyde på en mulig farmakodynamisk interaktion. Patienter bør overvåges nøje ved samtidig behandling med sertralin og lithium.

Phenytoin
Et placebokontrolleret forsøg med raske frivillige forsøgspersoner har vist, at længerevarende indtagelse af sertralin 200 mg dagligt ikke medførte klinisk afgørende hæmning af phenytoins metabolisering. Dog er der set nogle tilfælde af høj phenytoineksponering hos patienter, der anvender sertralin. Derfor bør plasmaphenytoin-koncentrationen monitoreres, når sertralinbehandling initieres, og med korrekt justering af phenytoindosis. Derudover kan samtidig anvendelse af phenytoin, en kendt CYP3A4 induktor, medføre en reduktion af sertralinkoncentrationen i plasma. Det kan ikke udelukkes, at andre CYP3A4-induktorer, f.eks. phenobarbital, carbamazepin, perikon og rifampicin, kan forårsage en reduktion af sertralinplasmaniveauer.

Metamizol
Samtidig administration af sertralin og metamizol, som er en induktor af metaboliserende enzymer, herunder CYP2B6 og CYP3A4, kan forårsage en reduktion af sertralins plasmakoncentrationer med potentielt fald i klinisk effekt. Derfor tilrådes forsigtighed, når metamizol og sertralin administreres samtidigt; klinisk respons og/eller lægemiddelniveauer bør overvåges efter behov.

Triptaner
Efter markedsføring er der ved samtidig behandling med sertralin og sumatriptan i sjældne tilfælde rapporteret om svaghed, hyperrefleksi, koordinationssvigt, konfusion, angst og uro. Symptomer på serotonergt syndrom kan også forekomme med andre produkter af samme klasse (triptaner). Hvis samtidig behandling med sertralin og triptaner er klinisk påkrævet, tilrådes det, at patienten overvåges (se pkt. 4.4).

Warfarin
Samtidig behandling med sertralin 200 mg daglig og warfarin har vist en mindre, men statistisk signifikant øgning af prothrombintid. Dette kan i nogle tilfælde give ubalance i INR-værdien.
Prothrombintiden bør derfor overvåges, når sertralinbehandling initieres eller seponeres.

Øvrige lægemiddelinteraktioner, digoxin, atenolol, cimetidin
Samtidig administration med cimetidin forårsagede et betydeligt fald i sertralin-clearance. Den kliniske betydning af disse ændringer er ukendt. Sertralin havde ingen effekt på atenolols beta-adrenerge blokeringsevne. Der blev ikke observeret nogen interaktion mellem sertralin 200 mg dagligt og digoxin.

Lægemidler, der påvirker trombocytfunktionen
Risikoen for blødning kan øges, når lægemidler, der virker på trombocytfunktionen (f.eks. NSAID'er, acetylsalicylsyre og ticlopidin) eller andre lægemidler, der kan øge blødningsrisikoen, administreres samtidig med SSRI'er, herunder sertralin (se pkt. 4.4).

Neuromuskulære blokkere
SSRI'er kan reducere plasmakolinesteraseaktiviteten, og resultere i en forlængelse af den neuromuskulære blokerende virkning af mivacurium eller andre neuromuskulære blokkere.

Lægemidler der metaboliseres af cytokrom P450
Sertralin kan muligvis fungere som en mild til moderat hæmmer af CYP2D6. Længerevarende dosering med sertralin 50 mg dagligt har vist en moderat stigning (gennemsnit 23-37 %) i steady state desipramin-plasmaniveauet (desipramin er en markør for CYP2D6-isoenzymaktivitet). Især ved høje sertralindoser kan der opstå klinisk relevante interaktioner med andre CYP2D6-substrater med et snævert terapeutisk indeks, som klasse 1C-antiarytmika, som f.eks. propafenon og flecainid, TCA og typiske antipsykotika. 

Sertralin fungerer ikke som en hæmmer af CYP3A4, CYP2C9, CYP2C19 og CYP1A2 i en klinisk signifikant grad. Dette er bekræftet ved in vivo-interaktionsforsøg med CYP3A4-substrater (endogen cortisol, carbamazepin, terfenadin, alprazolam), CYP2C19-substratet diazepam og CYP2C9-substraterne tolbutamid, glibenclamid og phenytoin. In vitro-forsøg tyder på, at sertralin i meget lille eller ingen grad hæmmer CYP1A2. 

Indtag af 3 glas grapefrugtjuice dagligt øgede sertralinplasmakoncentrationen med ca. 100 % i et cross-over studie med 8 japanske raske frivillige forsøgspersoner. Indtag af grapefrugtjuice bør derfor undgås under behandling med sertralin (se pkt. 4.4).

Baseret på interaktionsstudiet med grapefrugtjuice kan det ikke udelukkes, at samtidig administration af sertralin og potente CYP3A4-hæmmere, f.eks. proteasehæmmere, ketoconazol, itraconazol, posaconazol, voriconazol, clarithromycin, telithromycin og nefazodon, vil resultere i endnu større stigninger i eksponeringen for sertralin. Dette gælder også moderate CYP3A4-hæmmere, f.eks. aprepitant, erythromycin, fluconazol, verapamil og diltiazem. Indtagelse af potente CYP3A4-hæmmere bør undgås under behandling med sertralin.

Sertralinplasmakoncentrationer øges med ca. 50 % hos dårlige omsættere af CYP2C19 sammenlignet med hurtige omsættere (se pkt. 5.2). Interaktion med stærke hæmmere af CYP2C19, f.eks. omeprazol, lansoprazol, pantoprazol, rabeprazol, fluoxetin, fluvoxamin, kan ikke udelukkes. 



4.6	Fertilitet, graviditet og amning

Graviditet
Der findes ingen velkontrollerede studier af gravide kvinder. En betydelig mængde data har dog ikke vist tegn på, at sertralin inducerer medfødte misdannelser. Dyrestudier har vist tegn på reproduktionseffekter, sandsynligvis på grund af maternel toksicitet forårsaget af stoffets farmakodynamiske virkning og/eller direkte farmakodynamisk virkning af stoffet på fosteret (se pkt. 5.3).

Der er rapporteret om symptomer svarende til seponeringssymptomer hos nogle nyfødte, hvis mødre har anvendt sertralin under graviditeten. Dette fænomen er også set med andre SSRI-antidepressiva. Sertralin må kun anvendes under graviditet, hvis kvindens kliniske tilstand er sådan, at fordelen af behandlingen forventes at veje tungere end den potentielle risiko.

Observationsdata indikerer øget risiko (mindre end en fordobling) for postpartum blødning efter eksponering for SSRI/SNRI i måneden forud for fødslen (se pkt. 4.4 og 4.8).

Nyfødte bør observeres, hvis moderens brug af sertralin fortsætter i de senere stadier af graviditeten, især i tredje trimester. Følgende symptomer kan forekomme hos den nyfødte efter moderens brug af sertralin i de senere stadier af graviditeten: åndedrætsbesvær, cyanose, apnø, krampeanfald, ustabil temperatur, vanskelighed ved fødeindtagelse, opkastning, hypoglykæmi, hypertoni, hypotoni, hyperrefleksi, tremor, rastløshed, irritabilitet, sløvhed, konstant gråd, døsighed og søvnbesvær. Disse symptomer kan skyldes enten serotonerge effekter eller seponeringssymptomer. I de fleste tilfælde begynder komplikationerne umiddelbart eller kort tid (<24 timer) efter fødslen.

Epidemiologiske data har antydet, at brugen af SSRI'er under graviditet, især i slutningen af graviditeten, kan øge risikoen for Persisterende Pulmonal Hypertension hos den nyfødte (PPHN). Den observerede risiko var cirka 5 tilfælde pr. 1000 graviditeter. I den generelle befolkning forekommer 1 til 2 tilfælde af PPHN pr. 1000 graviditeter.

Amning
Publicerede data vedrørende sertralinniveauer i modermælk viser, at små mængder sertralin og dets metabolit N-desmethylsertralin udskilles i modermælk. Generelt blev der fundet ubetydelige til ikke-detekterbare niveauer i spædbarnets serum, med én undtagelse af et spædbarn med serumniveauer på omkring 50 % af moderens niveau (men uden synlig sundhedsmæssig påvirkning af spædbarnet). Der er indtil nu ikke rapporteret om sundhedsmæssige bivirkninger hos spædbørn, der bliver ammet af mødre, der anvender sertralin, men en risiko kan ikke udelukkes. Sertralin må kun anvendes under amning, hvis lægen skønner, at behandlingens fordel vejer tungere end risikoen.

Fertilitet
Data fra dyrestudier har ikke vist en effekt af sertralin på fertilitetsparametre (se pkt. 5.3). Humane spontane rapporter om brug af visse SSRI’er har vist, at en påvirkning af sædkvaliteten er reversibel. Hidtil er der ikke observeret påvirkning af den humane fertilitet.

4.7	Virkning på evnen til at føre motorkøretøj og betjene maskiner
Ikke mærkning.
Kliniske farmakologiske studier har vist, at sertralin ikke har påvirker den psykomotoriske adfærd. Da psykofarmaka kan forringe de mentale eller fysiske evner, der kræves for at udføre potentielt farlige opgaver, såsom at køre bil eller betjene maskiner, skal patienten advares i overensstemmelse hermed.

4.8	Bivirkninger
Kvalme er den hyppigst forekommende bivirkning. Seksuel dysfunktion hos mænd (ejakulationssvigt) forekom i kliniske forsøg med behandling af socialangst hos 14 % for sertralin sammenlignet med 0 % for placebo. Disse bivirkninger er dosisafhængige og er ofte forbigående ved fortsat behandling.

Bivirkningsprofilen, der ofte er observeret i dobbeltblinde, placebokontrollerede forsøg hos patienter med OCD, panikangst, PTSD og socialangst svarede til den, der er observeret i kliniske forsøg hos patienter med depression. 

Tabel 1 viser bivirkninger set efter markedsføring (frekvens ikke kendt) og placebo-kontrollerede forsøg (omfatter i alt 2.542 patienter, der fik sertralin og 2.145 patienter, der fik placebo) hos patienter med depression, OCD, panikangst, PTSD og socialangst.
Intensitet og frekvens kan falde ved fortsat behandling for nogle af de bivirkninger, der er anført i tabel 1, og det vil som regel ikke føre til seponering af behandlingen. 

Tabel 1: Bivirkninger
Frekvensen af bivirkninger observeret fra placebokontrollerede kliniske forsøg med depression, OCD, panikangst, PTSD og socialangst. Poolede analyser og efter markedsføring.

	Meget almindelig
(≥1/10)
	Almindelig
(≥1/100 til <1/10)
	Ikke almindelig
(≥1/1000 til <1/100)
	Sjælden
(≥1/10000 til <1/1000)
	Frekvens ikke kendt 

	Infektioner og parasitære sygdomme
	

	 
	Faryngitis
Øvre luftvejsinfektioner, rhinitis
	Gastroenteritis, mellemørebetændelse
	Divertikulitis$
	 

	Benigne, maligne og uspecificerede tumorer (inkl. cyster og polypper)
	

	 
	 
	Neoplasma
	
	 

	Blod- og lymfesystemet
	

	 
	 
	 
	Lymfadenopati
Leukopeni*$, 
Trombocytopeni*$
	

	Immunsystemet
	

	 
	 
	Overfølsomhed* 
Sæsonbetinget allergi*
	Anafylaktoide reaktioner* 
	 

	Endokrine system
	

	 
	
	Hypothyroidisme* 
	Hyperprolaktinæmi*$, utilstrækkelig sekretion af antidiuretisk hormon*$
	

	Metabolisme og ernæring
	

	 
	Nedsat appetit, øget appetit*
	 
	Diabetes mellitus*, hyperkolesterolæmi, hypoglykæmi*,
Hyperglykæmi*$, hyponatriæmi*$
	

	Psykiske forstyrrelser
	

	Insomni
	Depression*, 
Depersonalisering, 
Mareridt, 
Angst*, 
Agitation*, 
Nervøsitet, 
Nedsat libido*, 
Bruksisme*
	Hallucinationer*, 
Aggression*, 
Eufori*, 
Apati, 
Abnorm tankegang,
Selvmordstanker og-adfærd,
Psykotiske lidelser*,
Aaranoia
	Konversionsforstyrrelse*$, 
Narkotikaafhængighed, 
Paroniria*$, 
Søvngængeri, 
For tidlig sædafgang
	

	Nervesystemet
	

	Svimmelhed, Døsighed, Hovedpine*
	Paræstesi*, 
Tremor, 
Hypertoni*, 
Dysgeusi, 
Opmærksomhedsforstyrrelser, 
Bevægelsesforstyrrelser (herunder ekstrapyramidale symptomer som hyperkinesi, hypertoni, dystoni, skæren tænder eller abnorm gangart)
	Kramper*, ufrivillige muskelsammentrækninger*, koordinationsforstyrrelser, hyperkinesi*, amnesi, hypæstesi*, taleforstyrrelser, postural svimmelhed, synkope*, migræne*
	Koma*, hyperæstesi, sensorisk forstyrrelse, akatisi (se pkt. 4.4), dyskinesi, cerebrovaskulære kramper (inklusive reversibelt cerebralt vasokonstriktionssyndrom og Call-Fleming syndrom)*$ psykomotorisk rastløshed*$ (se pkt. 4.4), koreoatose$, tegn og symptomer forbundet med serotoninsyndrom* eller malignt neuroleptikasyndrom blev også rapporteret: Ved samtidig anvendelse af serotonerge lægemidler, er der i nogle tilfælde set agitation, konfusion, diaforese, diarré, feber, hypertension, stivhed, takykardi§.
	

	Øjne
	

	 
	Synsforstyrrelser*
	Mydriasis*
	Glaukom, tåreflåd, skotom, dilopi, fotofobi, hyfæma*$, uens pupiller*$, unormalt syn$.
	Makulopati

	Øre og labyrint
	

	 
	Tinnitus*
	Øresmerter
	 
	 

	Hjerte
	

	 
	Hjertebanken*
	Takykardi*
Hjerteforstyrrelser
	Myokardieinfarkt*$, Bradykardi, 
Torsade de pointes*$ (se pkt. 4.4, 4.5 og 5.1) forlænget QTc-interval* (se pkt. 4.4, 4.5 og 5.1)
	 

	Vaskulære sygdomme
	

	 
	Hedeture*
	Hypertension*, 
Rødmen, 
Abnorm blødning (f.eks. gastrointestinal blødning)*, hæmaturi *
	Perifer iskæmi
	

	Luftveje, thorax og mediastinum
	

	 
	Gaben*
	Bronkospasmer*, Dyspnø, 
Epistaxis*
	Laryngospasme, hyperventilation, hypoventilation, stridor*$, dysfoni, hikke,
Interstitiel lungesygdom*$,
Eosinofil, lungebetændelse*$
	

	Mave-tarmkanalen
	

	Diarré, kvalme, mundtørhed
	Mavesmerter*, 
Opkastning*, 
Forstoppelse*, 
Dyspepsi, 
Flatulens
	Øsofagitis, melæna, tandsygdom, dysfagi, hæmorider, øget spytsekretion, sygdom i tungen, opstød, glossitis
	Hæmatokesi, stomatitis, sår på tungen, mundsår, pankreatitis*$ 
	Mikroskopisk colitis

	Lever og galdeveje
	

	 
	 
	 
	Abnorm leverfunktion, alvorlige leverpåvirkninger (herunder hepatitis, gulsot og leversvigt)
	

	Hud og subkutane væv
	

	 
	Udslæt*, 
Hyperhidrose
	Periorbitalt ødem*, ansigtsødem, purpura*, alopeci*, koldsved, tør hud, urticaria*, kløe, dermatitis, tør hud, ansigtsødem, koldsved.
	Bulløs dermatitis, follikulært udslæt, abnorm hårstruktur, abnorm hudlugt, sjældne rapporter om alvorlige kutanreaktioner (SCAR): f.eks. Stevens-Johnsons syndrom* og epidermal nekrolyse*$, angioødem, lysfølsomhed$, hudreaktion*$ 
	

	Knogler, led, muskler og bindevæv
	

	 
	Arthralgi*, myalgi, rygsmerter
	Osteoarthritis, muskelsvaghed, muskelsammentrækninger, muskelkramper*
	Knoglesygdom, rabdomyolyse*$
	Trismus*,
Multipel acyl-coenzym A dehydrogenase-mangel (MADD)-lignende sygdom*

	Nyre- og urinvejsforstyrrelser
	

	 
	 
	Nykturi, urinretention*, polyuri, pollakisuri, vandladningsproblemer, urininkontinens*
	Oliguri, 
Forsinket påbegyndelse af vandladning*
	 

	Det reproduktive system og mammae
	

	Ejakulationssvigt
	Erektil dysfunktion, menstruationsforstyrrelser*
	Vaginalblødning, seksuel dysfunktion (se pkt. 4.4), seksuel dysfunktion hos kvinder (se pkt. 4.4 ),
	Atrofisk vulvovaginitis, balanoposttit*$, genital udflåd, priapisme*, galaktoré*, gynækomasti* 
	Postpartumblødning*†

	Almene symptomer og reaktioner på administrationsstedet
	

	Træthed *
	Brystsmerter*, utilpashed, pyreksi*, asteni*,
	Perifert ødem*, kulderystelser, tørst, gangforstyrrelser*
	Brok, nedsat lægemiddeltolerance,
	 

	Undersøgelser
	

	 
	Vægtøgning *
	Forhøjet alaninaminotransferase*, forhøjet aspartataminotransferase*, vægttab*
	Unormal sæd, forhøjet kolesterol i blodet*, abnorme kliniske laboratorieresultater, påvirket trombocytfunktion*$ 
	

	Traumer, forgiftninger og behandlingskomplikationer
	

	 
	Traumer
	 
	
	 

	Kirurgiske og medicinske procedurer
	

	 
	 
	 
	Induceret vasodilation
	 

	† Denne hændelse er indberettet for den terapeutiske klasse af SSRI'er/SNRI'er (se pkt. 4.4, 4.6).
* Bivirkning er set efter markedsføring 
$ Bivirkningshyppighed er bestemt ud fra øvre grænse for 95%-konfidensinterval ved hjælp af " The Rule of 3"



Symptomer ved seponering af sertralin
Seponering af sertralin (især brat seponering) medfører ofte seponeringssymptomer. De hyppigst rapporterede er svimmelhed, sensoriske forstyrrelser (herunder paræstesi), søvnforstyrrelser (herunder insomni og intense drømme), agitation eller angst, kvalme og/eller opkastning, tremor og hovedpine.
Hos de fleste patienter er disse symptomer milde til moderate og forbigående, men hos nogle patienter kan de være svære og/eller langvarige. Det anbefales derfor, når sertralinbehandling ikke længere er påkrævet at seponere lægemidlet gradvist ved nedtrapning af dosis (se pkt. 4.2 og 4.4).

Ældre
SSRI og SNRI herunder sertralin er forbundet med tilfælde af klinisk betydende hyponatriæmi hos ældre. Disse patienter har en større risiko for at udvikle denne bivirkning (se pkt. 4.4).

Pædiatrisk population
Den samlede bivirkningsprofil, der er set hos mere end 600 børn behandlet med sertralin, svarede til den, der er set i kliniske forsøg hos voksne. Følgende bivirkninger er rapporteret i kliniske kontrollerede forsøg (n=281 patienter behandlet med sertralin):

Meget almindelig (≥1/10): Hovedpine (22%), insomni (21%), diarré (11%) og kvalme (15%).

Almindelig (≥1/100 til <1/10): Brystsmerter, mani, pyreksi, opkastning, anoreksi, påvirket labilitet, aggression, agitation, nervøsitet, opmærksomhedsforstyrrelse, svimmelhed, hyperkinesi, migræne, søvnighed, tremor, synsforstyrrelser, mundtørhed, dyspepsi, mareridt, træthed, urininkontinens, udslæt, akne, epistaxis, flatulens.

Ikke almindelig (≥1/1000 til <1/100): EKG QT-forlængelse (se pkt. 4.4, 4.5 og 5.1), selvmordsforsøg, kramper, ekstrapyramidale forstyrrelser, paræstesi, depression, hallucinationer, purpura, hyperventilation, anæmi, abnorm leverfunktion, stigning i alaninaminotransferase, cystitis, herpes simplex, otitis externa, øresmerter, øjensmerter, mydriasis, utilpashed, hæmaturi, pustuløst udslæt, rhinitis, traumer, vægttab, muskeltrækninger, drømmeforstyrrelser , apati, albuminuri, pollakisuri, polyuri, brystsmerter, menstruationsforstyrrelser, alopeci, dermatitis, hudlidelser, abnorm hudlugt, urticaria, bruksisme, rødmen.

Hyppighed ikke kendt: Enurese

Klasseeffekt
Epidemiologiske studier, der hovedsagelig inkluderede patienter ≥ 50 år, viser en forøget risiko for knoglebrud hos patienter, der blev behandlet med SSRI’er og TCA’er. Mekanismen bag denne risiko kendes ikke.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via: 

Lægemiddelstyrelsen
Axel Heides Gade 1
2300 København S
Websted: www.meldenbivirkning.dk

4.9	Overdosering

Toksicitet
Sertralins sikkerhedsmargin afhænger af patientpopulation og/eller øvrigt medicinindtag.  Dødsfald er blevet rapporteret i forbindelse med overdosering af sertralin alene eller i kombination med andre lægemidler og/eller alkohol. Enhver overdosering bør derfor behandles aggressivt. 

Symptomer
Symptomer ved overdosering er bl.a. serotonin-medierede bivirkninger såsom sovetrang, gastrointestinale forstyrrelser (f.eks. kvalme og opkastning), takykardi, tremor, agitation og svimmelhed. Koma er rapporteret mindre hyppigt.

Forlænget QTc-interval/Torsade de Pointes er set efter overdosering af sertralin. Det anbefales derfor, at der foretages EKG-måling i forbindelse med alle overdoseringer (se pkt. 4.4, 4.5 og 5.1).

Behandling
Der findes ingen specifik antidot til sertralin. Det anbefales, at luftveje holdes frie og, om nødvendigt, at der gives ilt og ventileres. Aktivt kul, som kan anvendes sammen med et afføringsmiddel, kan være lige så effektivt, eller mere, end ventrikeltømning, og denne mulighed bør overvejes ved behandling af overdosering. Induktion af emesis frarådes. Overvågning af hjertefunktion (f.eks. EKG) og vitale funktioner tilrådes også samtidig med almindelig symptomatisk behandling og understøttende forholdsregler. Da sertralin har et stort distributionsvolumen er forceret diurese, dialyse, hæmoperfusion og udskiftningstransfusion sandsynligvis uden effekt.

4.10	Udlevering
B


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk gruppe: Selektive serotonin genoptagelseshæmmere (SSRI), ATC-kode: N06AB06

Virkningsmekanisme
Sertralin er en potent og specifik hæmmer af neuronal serotonin (5HT) optagelse in vitro, hvilket resulterer i en forstærkning af virkningerne af 5-HT hos dyr. Det har kun meget svag effekt på neuronal genoptagelse af noradrenalin og dopamin. Ved kliniske doser blokerer sertralin optagelsen af serotonin i humane blodplader. Det har ingen stimulerende, sedativ eller antikolinerg aktivitet eller kardiotoksicitet hos dyr. I kontrollerede studier med raske frivillige forårsagede sertralin ikke sedation og interfererede ikke med psykomotorisk ydeevne. I overensstemmelse med sin selektive hæmning af 5-HT optagelse forstærker sertralin ikke den katekolaminerge aktivitet. Sertralin har ingen affinitet for muskariniske (kolinerge), serotonerge, dopaminerge, adrenerge, histaminerge, GABA- eller benzodiazepinreceptorer. Kronisk administration af sertralin hos dyr var forbundet med nedregulering af hjernens noradrenalinreceptorer, som observeret med andre klinisk effektive antidepressiva og antiobsessionsmedicin.

Sertralin har ikke vist potentiale for misbrug. I et placebokontrolleret, dobbeltblindet, randomiseret studie af den sammenlignende misbrugsrisiko for sertralin, alprazolam og d-amfetamin hos mennesker, producerede sertralin ikke positive subjektive effekter, der indikerer misbrugspotentiale. I modsætning hertil vurderede forsøgspersonerne både alprazolam og d-amfetamin signifikant højere end placebo på målinger af stofmisbrug, eufori og misbrugspotentiale. Sertralin fremkaldte hverken den stimulering og angst, der er forbundet med d-amfetamin, eller den sedation og psykomotoriske svækkelse, der er forbundet med alprazolam. Sertralin fungerer ikke som en positiv forstærker hos rhesusaber, der er trænet til selv at administrere kokain, og det erstatter heller ikke som en diskriminerende stimulus for hverken d-amfetamin eller pentobarbital hos rhesusaber.

Klinisk effekt og sikkerhed

Alvorlig depressiv lidelse
Der blev udført et studie med deprimerede ambulante patienter, der havde responderet ved afslutningen af en indledende 8-ugers åben behandlingsfase med sertralin 50-200 mg/dag. Disse patienter (n=295) blev randomiseret til fortsættelse i 44 uger med dobbeltblindet sertralin 50-200 mg/dag eller placebo. Der blev observeret en statistisk signifikant lavere tilbagefaldsrate for patienter, der tog sertralin, sammenlignet med dem, der fik placebo. Den gennemsnitlige dosis for dem, der fuldførte behandlingen, var 70 mg/dag. Procentdelen af respondere (defineret som de patienter, der ikke fik tilbagefald) for sertralin- og placebo-armene var henholdsvis 83,4 % og 60,8 %.

Posttraumatisk stresslidelse (PTSD)
Kombinerede data fra de 3 studier af PTSD i den generelle befolkning viste en lavere responsrate hos mænd sammenlignet med kvinder. I de to positive forsøg med den generelle befolkning var responsraterne for mænd og kvinder på sertralin versus placebo ens (kvinder: 57,2 % vs. 34,5 %; mænd: 53,9 % vs. 38,2 %). Antallet af mandlige og kvindelige patienter i de samlede forsøg med den generelle befolkning var henholdsvis 184 og 430, og derfor er resultaterne hos kvinder mere robuste, og mænd var forbundet med andre baseline-variabler (mere stofmisbrug, længere varighed, traumekilde osv.), som er korreleret med nedsat effekt.

Hjerteelektrofysiologi
I et dedikeret grundigt QTc-studie, udført ved steady state med supraterapeutiske eksponeringer hos raske frivillige (behandlet med 400 mg/dag, dobbelt så høj som den maksimale anbefalede daglige dosis), var den øvre grænse for det 2-sidede 90% CI for den tidsmatchede Least Square middelforskel i QTcF mellem sertralin og placebo (11,666 ms) større end den foruddefinerede tærskel på 10 ms ved 4 timer efter dosering. Eksponerings-responsanalyse indikerede en svagt positiv sammenhæng mellem QTcF og sertralinplasmakoncentrationer [0,036 ms/(ng/ml); p <0,0001]. Baseret på eksponeringsresponsmodellen er tærsklen for klinisk signifikant forlængelse af QTcF (dvs. at det forventede 90 % CI overstiger 10 ms) mindst 2,6 gange større end den gennemsnitlige Cmax (86 ng/ml) efter den højeste anbefalede dosis sertralin (200 mg/dag) (se pkt. 4.4, 4.5, 4.8 og 4.9).



Pædiatrisk OCD
Sikkerheden og effekten af sertralin (50-200 mg/dag) blev undersøgt i behandlingen af ikke-deprimerede børn (6-12 år) og unge (13-17 år) ambulante patienter med obsessiv-kompulsiv lidelse (OCD). Efter en uges enkeltblind placebo-indledning blev patienterne tilfældigt tildelt tolv ugers fleksibel dosisbehandling med enten sertralin eller placebo. Børn (6-12 år) blev initialt startet på en dosis på 25 mg. Patienter randomiseret til sertralin viste signifikant større forbedring end dem, der blev randomiseret til placebo, på Children's Yale-Brown Obsessive Compulsive Scale CY-BOCS (p = 0,005), NIMH Global Obsessive Compulsive Scale (p = 0,019) og CGI Improvement (p = 0,002) skalaerne. Derudover blev der også observeret en tendens til større forbedring i sertralingruppen end placebogruppen på CGI Severity-skalaen (p = 0,089). For CY-BOC'er var den gennemsnitlige baseline- og ændring fra baseline-score for placebogruppen henholdsvis 22,25 ± 6,15 og -3,4 ± 0,82, mens den gennemsnitlige baseline- og ændring fra baseline-score for sertralingruppen var henholdsvis 23,36 ± 4,56 og -6,8 ± 0,87. I en post-hoc-analyse var respondenter, defineret som patienter med et fald på 25 % eller mere i CY-BOC'er (det primære effektmål) fra baseline til endepunkt, 53 % af de sertralinbehandlede patienter sammenlignet med 37 % af de placebobehandlede patienter (p=0,03).

Langsigtede sikkerheds- og effektdata mangler for denne pædiatriske population

Pædiatrisk population
Der er ingen data tilgængelige for børn under 6 år.

Sikkerhedsundersøgelse efter markedsføring SPRITES

Et observationsstudie efter godkendelse af lægemidlet med 941 patienter i alderen 6 til 16 år blev udført for at evaluere den langsigtede sikkerhed ved behandling med sertralin (med og uden psykoterapi) sammenlignet med psykoterapi vedrørende kognitiv, følelsesmæssig, fysisk og pubertær modning i op til 3 år. Dette studie blev udført i klinisk praksis hos børn og unge med primære diagnoser af obsessiv-kompulsiv lidelse, depression eller andre angstlidelser og evaluerede kognition [vurderet ved Trails B-testen og Metakognition Index fra Behavior Rating Inventory of Executive Function (BRIEF), adfærdsmæssig/følelsesmæssig regulering (vurderet ved Behavioral Regulation Index fra BRIEF) og fysisk/pubertær modning (vurderet ved standardiseret højde/vægt/kropsmasseindeks (BMI) og Tanner-stadium)]. Sertralin er kun godkendt til den pædiatriske population til patienter i alderen 6 år og derover med OCD (se pkt. 4.1).

Standardisering af hvert primært effektmål baseret på køns- og aldersnormer viste, at de samlede resultater var i overensstemmelse med normal udvikling. Der blev ikke observeret statistisk signifikante forskelle for de primære effektmål, med undtagelse af vægt.
Et statistisk signifikant fund for standardiseret vægt blev observeret i sammenlignende analyser; størrelsen af ændringen i vægt var dog lille [gennemsnitlig (SD) ændring i standardiserede z-scores] <0,5 SD]. Der var en dosis-respons-sammenhæng i vægtøgning.

5.2	Farmakokinetiske egenskaber

Absorption
Hos mennesker, efter en oral dosis på 50 til 200 mg én gang dagligt i 14 dage, opnås peak plasmakoncentrationer af sertralin 4,5 til 8,4 timer efter den daglige administration af lægemidlet. Mad ændrer ikke signifikant biotilgængeligheden af Sertralin "RIA".

Fordeling
Cirka 98% af det cirkulerende lægemiddel er bundet til plasmaproteiner.

Biotransformation
Sertralin undergår omfattende førstepassagemetabolisme i leveren.

Baseret på kliniske og in-vitro-data kan det konkluderes, at sertralin metaboliseres via flere metaboliske veje, herunder CYP3A4, CYP2C19 (se pkt. 4.5) og CYP2B6. Sertralin og dets hovedmetabolit desmethylsertralin er også substrat for P-glykoprotein in-vitro.

Eliminering
Den gennemsnitlige halveringstid for sertralin er cirka 26 timer (interval 22-36 timer). I overensstemmelse med den terminale eliminationshalveringstid er der en cirka dobbelt akkumulering op til steady state-koncentrationer, som opnås efter en uges dosering én gang dagligt. Halveringstiden for N-desmethylsertralin ligger i intervallet 62 til 104 timer. Sertralin og N-desmethylsertralin metaboliseres begge i vid udstrækning hos mennesker, og de resulterende metabolitter udskilles i fæces og urin i lige store mængder. Kun en lille mængde (<0,2%) uomdannet sertralin udskilles i urinen.

Linearitet/ikke-linearitet
Sertralin udviser dosisproportional farmakokinetik i området 50 til 200 mg.

Farmakokinetik i specifikke patientgrupper

Børn med OCD
Sertralins farmakokinetik blev undersøgt hos 29 pædiatriske patienter i alderen 6-12 år og 32 unge patienter i alderen 13-17 år. Patienterne blev gradvist optitreret til en daglig dosis på 200 mg inden for 32 dage, enten med en startdosis på 25 mg og stigninger i trin, eller med en startdosis på 50 mg eller stigninger i dosis. 25 mg-regimet og 50 mg-regimet blev tolereret ligeligt. Ved steady state for 200 mg-dosen var sertralinplasmaniveauerne i 6-12-årige-gruppen cirka 35 % højere sammenlignet med 13-17-årige-gruppen og 21 % højere sammenlignet med den voksne referencegruppe. Der var ingen signifikante forskelle mellem drenge og piger med hensyn til clearance. En lav startdosis og titreringstrin på 25 mg anbefales derfor til børn, især med lav kropsvægt. Unge kan doseres som voksne.

Unge og ældre
Den farmakokinetiske profil hos unge eller ældre er ikke signifikant forskellig fra den hos voksne mellem 18 og 65 år.

Nedsat leverfunktion
Hos patienter med leverskader forlænges sertralins halveringstid, og AUC tredobles (se pkt. 4.2 og 4.4).

Nedsat nyrefunktion
Hos patienter med moderat til svær nyrefunktionsnedsættelse var der ingen signifikant akkumulering af sertralin.



Farmakogenomik
Plasmaniveauerne af sertralin var omkring 50 % højere hos personer med dårlig metabolisering af CYP2C19 versus personer med kraftig metabolisering. Den kliniske betydning er ikke klar, og patienterne skal titreres baseret på klinisk respons.

5.3	Non-kliniske sikkerhedsdata
Prækliniske data indikerer ingen særlig risiko for mennesker baseret på konventionelle studier af sikkerhedsfarmakologi, toksicitet ved gentagne doser, genotoksicitet og carcinogenese. Reproduktionstoksicitetsstudier hos dyr viste ingen tegn på teratogenicitet eller negative virkninger på hanlig fertilitet. Observeret føtotoksicitet var sandsynligvis relateret til maternel toksicitet. Postnatal overlevelse og kropsvægt hos unger var kun nedsat i de første dage efter fødslen. Der blev fundet tegn på, at den tidlige postnatale dødelighed skyldtes eksponering i livmoderen efter dag 15 af graviditeten. Postnatale udviklingsforsinkelser hos unger fra behandlede hundyr skyldtes sandsynligvis virkninger på hundyrene og er derfor ikke relevante for menneskelig risiko.

Dyredata fra gnavere og ikke-gnavere viser ingen virkninger på fertiliteten.

Studier med unge dyr
Et toksikologisk studie af juvenile rotter er blevet udført, hvor sertralin blev administreret oralt til han- og hunrotter på postnataldagene 21 til 56 (i doser på 10, 40 eller 80 mg/kg/dag) med en dosisfri restitutionsfase op til postnataldagen 196. Forsinkelser i seksuel modning forekom hos hanner og hunner ved forskellige dosisniveauer (hanner ved 80 mg/kg og hunner ved ≥10 mg/kg), men på trods af dette fund var der ingen sertralin-relaterede effekter på nogen af de vurderede reproduktive endepunkter hos hanner eller hunner. Derudover blev der også observeret dehydrering, kromorhinoré og reduceret gennemsnitlig vægtøgning på postnataldagene 21 til 56. Alle de ovennævnte effekter, der tilskrives administration af sertralin, blev reverseret på et tidspunkt i løbet af studiets dosisfri restitutionsfase. Den kliniske relevans af disse effekter observeret hos rotter administreret sertralin, er ikke blevet fastslået. 


6.	FARMACEUTISKE OPLYSNINGER

6.1	Hjælpestoffer

Tabletkerne:
Mikrokrystallinsk cellulose, lavsubstitueret hydroxypropylcellulose LH-22 (E463)
Magnesiumstearat (E572)
Kolloid vandfri silica (E551)

Filmovertræk:
Hypromellose (E464)
Polysorbat 80 (E433)
Macrogol (E1521)
Titandioxid (E171)

Polering:
Macrogol

6.2	Uforligeligheder
Ikke relevant

6.3	Opbevaringstid
4 år

6.4	Særlige opbevaringsforhold
Dette lægemiddel kræver ingen særlige forholdsregler vedrørende opbevaringen.

6.5	Emballagetype og pakningsstørrelser
PVC/PVdC/Alu-blisterpakning.
 
Pakningsstørrelser: 10, 14, 15, 20, 28, 30, 50, 56, 60, 84, 90, 98, 100, 200, 294, 300 eller 500 filmovertrukne tabletter.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
RIA Generics Limited
The Black Church
St. Mary's Place
D07 P4AX Dublin 7
Irland

8.	MARKEDSFØRINGSTILLADELSESNUMMER (-NUMRE)
50 mg: 	69685
100 mg: 	69686

9.	DATO FOR FØRSTE MARKEDSFØRINGSTILLADELSE
24. september 2026

10.	DATO FOR ÆNDRING AF TEKSTEN
-

